
NR. SC2018-
RAPORT DE SPECIALITATE

privind aprobarea proiectului „Sprijinirea şi aplicarea măsurilor pentru prevenirea corupţiei şi consolidarea principiilor de etică si integritate în activitatea administraţiei publice locale la nivelul municipiului Timişoara” cod smis 117063 
Având în vedere Expunerea de motive nr. SC2018-_________________a Primarului Municipiului Timişoara şi Proiectul de hotărâre privind aprobarea Proiectului „Sprijinirea şi aplicarea măsurilor pentru prevenirea corupţiei şi consolidarea principiilor de etica si integritate in activitatea administraţiei publice locale la nivelul municipiului Timişoara”, prin care se propune:
· aprobarea proiectului „Sprijinirea şi aplicarea măsurilor pentru prevenirea corupţiei şi consolidarea principiilor de etica si integritate in activitatea administraţiei publice locale la nivelul municipiului Timişoara” cod smis 117063 

· aprobarea valorii totale a bugetului proiectului, în sumă de 250.606,00 pentru implementarea Proiectului prevăzut la Art. 1, defalcat pe surse de finanţare, după cum urmează:
·  contribuţia FSE +BS (asistenţă financiară nerambursabila)- 98%- în valoare de 245.593,88 lei.

· contribuţia proprie de 2% - în valoare de 5.012,12 din bugetul local al Municipiului Timişoara.
· aprobarea alocării în bugetul local a contravalorii în lei a sumei de 250.606,00 lei ce constituie cheltuieli eligibile, reprezentând valoarea integrala corespunzătoare părţii proprii de proiect pe care şi-o asumă Municipiul Timişoara în cadrul proiectului prevazut la Art. 1, precum şi a cheltuielilor conexe aferente acestui proiect care pot apărea pe parcursul implementării proiectului;

· contribuţia se vor recupera conform Ordonanţa de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificări şi completări ulterioare şi a Hotărârea de Guvern nr. 93/2016 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
Proiectul„Promovarea şi aplicarea masurilor pentru prevenirea coruptiei si consolidarea principiilor de etica si integritate in activitatea administratiei publice locale la nivelul municipiului Timisoara", a fost depus în vederea accesării fondurilor nerambursabile prin Programul Operaţional Capacitate Administrativa 2014-2020, obiectivul specific 2.1 „Introducerea de sisteme şi standarde comune în administraţia publică locală ce optimizează procesele orientate către beneficiari în concordantă cu SCAP”.
 Obiectivul general al proiectului îl constituie creşterea nivelului de transparenţă, etică şi integritate în cadrul administraţiei publice locale ale Muncipiului Timişoara, în conformitate cu obiectivul specific 2.2 al POCA şi obiectivul tematic 11, prioritatea de investiţii 11i a Fondului Social European.

Obiectivele specifice ale proiectului:
1. Creşterea nivelului de cunoastere si asumare a legilastiei nationale şi prevederilor europene în ceea ce priveste prevenirea si combaterea corupţiei şi a fenomenelor asociate;
2. Creşterea gradului de implicare a personalului administraţiei publice locale şi a cetăţenilor în ceea ce priveşte masările adoptate la nivel naţional pentru combaterea corupţiei;
3. Aplicarea coerentă si sistematică a măsurilor adoptate la nivel local, naţional şi european in domeniul eticii şi integrităţii în sistemele publice;
Municipiul Timişoara, prin reprezentantul său legal a aderat la Strategia Naţională Anticorupţie 2016-2020 precum si la principalele sale valori, principii si obiective. Drept urmare, începând cu luna octombrie a anului 2016, în cadrul aparatului de lucru al Primarului a fost elaborat Planul de Integritate privind adoptarea măsurilor din SNA. În acelasi timp, a fost nominalitată persoana, respectiv grupul de lucru responsabil pentru implementarea planului de integritate. Planul de Integritate completează si specifică prevederile Sistemului de Control Intern Managerial (SCIM), care conţine o secţiune dedicată eticii si integrităţii în activitatea angajaţilor din administraţia publică. Dincolo de stabilirea obiectivelor, subsumate celor ale SNA, ale mijloacelor de verificare ale acestora, respectiv ale principalelor riscuri asociate, Planul de Integritate urmăreste adoptarea la nivel local a principalelor prevederi a SNA si informarea angajaţilor administraţiei publice locale cu privire la acestea, în scopul cresterii transparenţei actului decizional, a nivelului de integritate a angajaţilor si a prevenirii actelor de corupţie.

Dincolo de documentele programatice menţionate anterior, în completarea precum si în scopul cresterii relevanţei acestora, este nevoie de o politică activă a administraţiei publice în vederea însusirii principiilor si măsurilor propuse de SNA si documentele elaborate la nivel local, precum si în ceea ce priveste diseminarea acestora si controlul public asupra principalelor rezultate.

 În acest sens, proiectul „Promovarea şi aplicarea masurilor pentru prevenirea coruptiei si consolidarea principiilor de etica si integritate in activitatea administratiei publice locale la nivelul municipiului Timisoara” cod smis 117063 îsi propune implicarea activă a angajaţilor din sistemul administraţiei publice locale a Municipiului Timisoara, nu doar a celor cu responsabilităţi specifice, în ceea ce priveste participarea la elaborarea si aplicarea politicilor locale în domeniile relevante, respectiv cunoasterea, respectarea si aplicarea principiilor, valorilor, normelor si măsurilor cu privire la cresterea integrităţii, eticii si prevenirea corupţiei. Prin intermediul seminariior organizate, a materialelor elaborate, dar si a propunerilor în ceea ce priveste codificarea si diseminarea principalelor aspecte ale acestor politici si strategii, angajaţii Municipiului Timisoara vor cunoaste în detaliu atât consecinţele pe termen imediat, mediu sau lung pe care deficienţele constatate în ceea ce priveste aspectele de etică si integritate le pot avea asupra activităţii lor si asupra rezultatelor acesteia, dar si importanţa prevenirii fenomenelor de corupţie si a celor asociate.
 Prin intermediul activităţilor propuse si a rezultatelor acestora, proiectul va contribui decisiv la cresterea gradului de transparenţă, etică si integritate la nivelul administraţiei publice locale. Astfel, codificarea şi diseminarea principiilor, valorilor si normelor relevante va fi completată prin organizarea unor cursuri si seminarii dedicate acestor domenii, care vor urmări o mai bună cunoastere si înţelegere a relevanţei dar si a detaliilor principalelor politici si strategii în domeniu. Totodată, prin intermediul diferitelor tipuri de materiale, dar si prin invitarea unor reprezentanţi ai societăţii civile la aceste evenimente, va fi urmărită exercitarea unui control public asupra rezultatelor proiectului si a activităţilor sale. Drept urmare, odată cu cresterea nivelului de cunostinţe si asumare a prevederilor în domeniu de către angajaţii administraţiei publice locale, proiectul va contribui la o abordare unitară a normelor si mecanismelor de control dar si la cresterea nivelului de implementare al măsurilor cuprinse în principalele politici si strategii relevante. 
În urma procesului de evaluare tehnica-financiara proiectul a fost admis iar în prezent proiectul se află în faza de contractare.

Perioada de implementare a proiectului este de 12 luni. Implementarea proiectului  este prevăzută a demara în luna iulie 2018.
Bugetul total al proiectului este de 250.606, 00 pentru implementarea, defalcat pe surse de finanţare, după cum urmează:
· asistenţă financiară nerambursabila ( FSE+BS)- 98%- în valoare de 245.593,88 lei.

· contribuţia proprie de 2% - în valoare de 5.012,12 din bugetul local al Municipiului Timişoara.
În concluzie, pentru realizarea proiectului „Sprijinirea şi aplicarea măsurilor pentru prevenirea corupţiei şi consolidarea principiilor de etica si integritate in activitatea administraţiei publice locale la nivelul municipiului Timişoara” cod smis 117063 este posibilă accesarea de fonduri nerambursabile în cadrul Programulu Operaţional Capacitate Administrativă 2014-2020 cu respectarea criteriilor de eligibilitate stabilite de finanţator, în temeiul actelor normative menţionate în preambulul Proiectului de hotărâre:POCA 2014-2020; Legea nr. 215/2001 privind administraţia publică locală-art. 36, alin.(2), lit. e), alin.(7) lit. a) şi art. 45; Legea nr. 500/2002, a finanţelor publice; Legea nr. 273/2006 cu privire la finanţele publice locale; Ordonanţa de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificări şi completări ulterioare,  Hotărârea de Guvern nr. 93/2016 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020,
Prezentul raport fundamentează proiectul de hotărâre din punct de vedere al posibilităţii accesării de fonduri europene nerambursabile în domeniul identificat prin Expunerea de motive nr. SC2018-.................., nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

Având în vedere prevederile legale expuse în prezentul raport, apreciem că proiectul de hotărâre privind aprobarea proiectului „Sprijinirea şi aplicarea măsurilor pentru prevenirea corupţiei şi consolidarea principiilor de etică şi integritate în activitatea administraţiei publice locale la nivelul municipiului Timişoara” cod smis 117063, îndeplineşte condiţiile pentru a fi supus dezbaterii şi aprobării plenului consiliului local. 

